વેજપુરમાં થયેલા સ્વાગતે અવનિને રોમાંચિત કરી મૂકી. વિરલે બરાબર હવા જમાવી હતી : આપણો આનંદ તો મુંબઈ જઈ બહુ મોટો ઉદ્યોગપતિ થઈ ગયો છે.’ ગણેશોત્સવમાં મોટો ફાળો મોકલ્યો એમ દશેરાનું ભોજન પણ તેના તરફથી યોજાવાનું છે. ભવિષ્યમાં ગામમાં શાળા-તળાવ બંધાવે પણ ખરો કહી મહાજનની કોણીએ ગોળ ચોંટાડવાનુંય ન્ાહોતો ચૂક્યો! પરિણામે માતાની આઠમે આવી પહોંચેલાં આનંદ-અવનિને ઉમળાકભેર વધાવવામાં આવ્યાં. સમય વર્તી વીર-શૌર્યે પણ આવકારનું શાણપણ દાખવ્યું. દેરાણી-જેઠાણી વચ્ચે અવનિને રાજી રાખવાની જાણે હોડ જામી. આ બધામાં આનંદની કરણી કે તેજલના તમાચાનો ભૂતકાળ ક્યાંય નહોતો!